|  |  |  |
| --- | --- | --- |
|  | **ΧΡΗΜΑΤΟΔΟΤΗΣΗ:** | **Τακτικός Προϋπολογισμός Παν. Πελοποννήσου**  **Κ.Α.Ε.0410, 0412** |
| **ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ**  Διεύθυνση: Ερυθρού Σταυρού 28 & Καρυωτάκη  Τρίπολη 22 131  Τηλ: 2710 372141, 2710 372143  Φαξ: 2710 230005  Email: [sofia@uop.gr](mailto:sofia@uop.gr)  [http://www.uop.gr](http://www.uop,gr) | **ΠΡΟΥΠΟΛΟΓΙΣΜΟΣ:** | **22.962,57 Ευρώ**  **(συμπεριλαμβανομένου Φ.Π.Α.)** |

**ΔΙΑΚΗΡΥΞΗ ΣΥΝΟΠΤΙΚΟΥ ΔΙΑΓΩΝΙΣΜΟΥ**

**ΓΙΑ ΤΗΝ ΕΠΙΛΟΓΗ ΑΝΑΔΟΧΟΥ ΕΚΠΟΝΗΣΗΣ ΤΗΣ ΥΠΗΡΕΣΙΑΣ**

**«ΠΑΡΟΧΗ ΥΠΗΡΕΣΙΩΝ ΤΕΧΝΙΚΟΥ ΑΣΦΑΛΕΙΑΣ ΓΙΑ ΤΙΣ ΑΝΑΓΚΕΣ ΤΟΥ ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ ΓΙΑ ΔΥΟ ΕΤΗ ΚΑΙ ΛΟΙΠΩΝ ΣΥΝΑΦΩΝ ΥΠΗΡΕΣΙΩΝ»**

**ΠΑΡΑΡΤΗΜΑ ΙΙ**

**ΣΥΓΓΡΑΦΗ ΥΠΟΧΡΕΩΣΕΩΝ**

Περιεχόμενα

**ΣΥΓΓΡΑΦΗ ΥΠΟΧΡΕΩΣΕΩΝ** ................................................................................... 1

Άρθρο 1. ΕΙΣΑΓΩΓΗ …......................................................................................................... 3

Άρθρο 2. ΠΑΡΟΧΗ ΥΠΗΡΕΣΙΩΝ ........................................................................................ 3

Άρθρο 3. ΕΠΙΒΛΕΨΗ ΠΑΡΕΧΟΜΕΝΩΝ ΥΠΗΡΕΣΙΩΝ..................................................... 5

Άρθρο 4. ΑΜΟΙΒΗ – ΚΡΑΤΗΣΕΙΣ – ΠΙΣΤΟΠΟΙΗΣΕΙΣ – ΕΝΤΟΛΕΣ ΠΛΗΡΩΜΩΝ........ 6

Άρθρο 5. ΑΥΞΟΜΕΙΩΣΕΙΣ ΥΠΗΡΕΣΙΩΝ, ΝΕΕΣ ΥΠΗΡΕΣΙΕΣ.......................................... 7

Άρθρο 6. ΕΓΓΥΗΣΕΙΣ…… ......................................................................................................7

Άρθρο 7. ΧΡΟΝΟΔΙΑΓΡΑΜΜΑ ΠΑΡΟΧΗΣ ΥΠΗΡΕΣΙΩΝ ................................................. 8

Άρθρο 8. ΥΠΕΡΒΑΣΗ ΠΡΟΘΕΣΜΙΩΝ – ΠΟΙΝΚΕΣ ΡΗΤΡΕΣ – ΕΚΠΤΩΣΗ ΑΝΑΔΟΧΟΥ 8

Άρθρο 9. ΓΕΝΙΚΑ ΚΑΘΗΚΟΝΤΑ, ΕΥΘΥΝΕΣ ΥΠΟΧΡΕΩΣΕΙΣ ΤΟΥ ΑΝΑΔΟΧΟΥ ........ 9

Άρθρο 10. ΥΠΟΧΡΕΩΣΕΙΣ ΤΟΥ ΕΡΓΟΔΟΤΗ …................................................................... 10

Άρθρο 11. ΔΙΑΦΟΡΕΣ – ΔΙΑΦΩΝΙΕΣ – ΑΝΩΤΕΡΗ ΒΙΑ ….................................................. 11

|  |  |
| --- | --- |
| **Άρθρο 1.** | **ΕΙΣΑΓΩΓΗ** |

Η παρούσα Σ.Υ. αποσαφηνίζει το γενικό πλαίσιο και τούς ειδικούς όρους για την εκτέλεση των συμβατικών υποχρεώσεων του αναδόχου.

Αντικείμενο, Διαδικασία Ανάθεσης και Τεχνικά Χαρακτηριστικά έχουν περιληφθεί τόσο στη Διακήρυξη, όσο και στο Τεύχος Τεχνικών Δεδομένων και Προϋπολογισμού της Υπηρεσίας.

|  |  |
| --- | --- |
| **Άρθρο 2.** | **ΠΑΡΟΧΗ ΥΠΗΡΕΣΙΩΝ** |

**2.1 Τόπος και Χρόνος.**

Η σύμβαση αφορά την παροχή υπηρεσιών Τεχνικού Ασφαλείας για τις ανάγκες του Πανεπιστημίου Πελοποννήσου στις περιοχές λειτουργίας του για (2) δύο έτη- Εκπόνηση, κατάρτιση Σχεδίων Διαφυγής και Διάσωσης- Εκπόνηση Γραπτής Εκτίμησης Επαγγελματικού Κινδύνου και επικαιροποίηση διατιθέμενων Γραπτών Εκτ. Επαγγελματικού Κινδύνου- Σύνταξη Σχεδίων Έκτακτης Ανάγκης (Σ.Ε.Α.) σε ό,τι αφορά στις εγκαταστάσεις των περιοχών λειτουργίας του Πανεπιστημίου.

Ως συμβατικός χρόνος της παροχής υπηρεσιών ορίζονται τα (2) δυο έτη και σε αυτόν περιλαμβάνεται ο ελάχιστος, όπως από την εφαρμογή των σχετικών διατάξεων προκύπτει, χρόνος Τ.Α. της παρούσας σύμβασης, δηλ. συνολικά ανά έτος 229 ώρες ή 458 ώρες για χρονικό διάστημα δυο (2) ετών, εξαντλούμενος στο σύνολό του στους χώρους εργασίας του Πανεπιστημίου Πελοποννήσου στις περιοχές λειτουργίας του, βάσει αναλυτικού εγκεκριμένου από το Σ.ΕΠ.Ε. ανά έτος προγράμματος επισκέψεων του Τ.Α. για την άσκηση των καθηκόντων του. Ο ελάχιστος αυτός χρόνος θα κατανέμεται κατά το δυνατόν ομαλά μέσα στο κάθε έτος λαμβάνοντας υπόψη και τις ιδιαιτερότητες ως προς τη λειτουργία του Πανεπιστημίου Πελοποννήσου σε όλες τις περιοχές λειτουργίας του, στους μήνες του έτους (περιόδους αργιών, ύφεσης της λειτουργίας, κλπ). Το σύνολο τού χρόνου αυτού θα εξαντλείται οπωσδήποτε εντός του ωραρίου λειτουργίας του Πανεπιστημίου με μέγιστη μέριμνα να μην προσεγγίζει τα άκρα (άρξη και πέρας) του ωραρίου λειτουργίας του ιδρύματος και να καλύπτει - κατά προτεραιότητα και στο μεγαλύτερο ποσοστό αυτού (του συνόλου) - τούς χρόνους αιχμής της λειτουργίας του. Σε καμία περίπτωση δεν μπορεί να αποτελεί κανόνα κατανομής του χρόνου απασχόλησης του Τ.Α. η εξάντληση ή η υπέρβαση τού 8ώρου ημερησίως ακόμη και αν ο χρόνος αυτός κατανέμεται σε περισσότερες της μίας εγκαταστάσεις του Πανεπιστημίου. Σε περίπτωση κατανομής του ημερήσιου χρόνου απασχόλησης Τ.Α. σε περισσότερες της μίας εγκαταστάσεις του Πανεπιστημίου, θα πρέπει να προβλέπεται ικανός χρόνος μετάβασης από την κάθε μία στην κάθε άλλη. Εντός του προαναφερόμενου χρόνου διάρκειας της σύμβασης και σε τμηματική προθεσμία (4) τεσσάρων μηνών από την υπογραφή της σύμβασης, θα παραδοθούν οι επιστημονικές υπηρεσίες της Εκπόνησης, κατάρτισης Σχεδίων Διαφυγής και Διάσωσης- Εκπόνησης Γραπτών Εκτιμήσεων Επαγγελματικού Κινδύνου και επικαιροποίησης διατιθέμενων Γραπτών Εκτ. Επαγγελματικού Κινδύνου και Σύνταξης Σχεδίων Έκτακτης Ανάγκης (Σ.Ε.Α.).

Πέραν του χρόνου αυτού περιλαμβάνεται:

1. κάθε περαιτέρω παρουσία του Τ.Α. είτε ως έκτακτη, είτε στο πλαίσιο συγκεκριμένων αναγκών θα πραγματοποιείται ως αναγκαία, πέραν των ελαχίστων ορίων πού προβλέπει το νομικό πλαίσιο, χωρίς περαιτέρω υποχρέωση (οικονομική ή άλλη) εκ μέρους του Πανεπιστημίου Πελοποννήσου,
2. οι χρόνοι για τις πιθανές αναθεωρήσεις μελετών (σύστημα διαχείρισης Υ.Α.Ε. και Γραπτές Εκτιμήσεις Επαγγελματικού Κινδύνου), οι χρόνοι συμμετοχής σε τακτικές ή έκτακτες συσκέψεις Υ.Α.Ε. σε χώρους της επιλογής του αναθέτοντος και κάθε πιθανός άλλος χρόνος (π.χ. κατάρτιση προγραμμάτων εκπαίδευσης, επικοινωνία με φορείς, διεκπεραίωση διοικητικών διαδικασιών εκ μέρους του Οικονομικού φορέα, κ.α.) πού κρίνεται αναγκαίος για την εξυπηρέτηση της άρτιας υλοποίησης της Σύμβασης, διατίθενται από τον Ανάδοχο χωρίς καμία επιπλέον απαίτηση,
3. οι χρόνοι για τη σύνταξη των απαιτούμενων εγγράφων που ρητά αναφέρονται στην

Ανάλυση Αντικειμένου του Τεύχους Τεχνικών Δεδομένων της παρούσας σύμβασης,

1. οι χρόνοι συμμετοχής σε τακτικές ή έκτακτες συσκέψεις ΥΑΕ σε χώρους της επιλογής του αναθέτοντος και κάθε πιθανός άλλος χρόνος που κρίνεται αναγκαίος για την εξυπηρέτηση της παροχής των υπηρεσιών της Σύμβασης, διατίθεται από τον Ανάδοχο χωρίς καμία επιπλέον απαίτηση. Ειδικότερα:

Ο Ανάδοχος, ύστερα από έγκαιρη πρόσκληση των υπηρεσιών του εργοδότη (Προϊστάμενης Αρχής, Δ.Υ. και επιβλεπόντων) υποχρεούται να συμμετέχει συμπληρωματικά και πέραν των παγίων αντίστοιχων υποχρεώσεων του, που απορρέουν από το αντικείμενο των υπηρεσιών - σε συσκέψεις, να παρέχει γραπτές ή προφορικές πληροφορίες ή συμβουλές στις υπηρεσίες αυτές, να συμμετέχει σε, τυχόν επιπλέον, επισκέψεις στους τόπους παροχής των υπηρεσιών και γενικά να παρέχει κάθε σχετική υποστήριξη που κρίνει χρήσιμη ο εργοδότης.

* 1. **Υλικοτεχνική Υποδομή.**

Ο Ανάδοχος υποχρεούται να εξασφαλίσει όλη την αναγκαία υλικοτεχνική υποδομή, εξοπλισμό και αναλώσιμα, για την εξυπηρέτηση των παρεχόμενων Υπηρεσιών της Σύμβασης χωρίς οποιαδήποτε υποχρέωση η επιβάρυνση τού εργοδότη.

Διευκρινίζεται ότι τούτο αφορά μέχρι και τις τυπικές ς μορφές μετρήσεων (μίας εφαρμογής, περιοδικές, τακτικές ή έκτακτες) πού αφορούν συνήθη λειτουργία χώρων και συνήθη δραστηριότητα τού Πανεπιστημίου Πελοποννήσου (ενδεικτικά και μη εξαντλητικά αναφέρονται: μετρήσεις θορύβου, φωτισμού , αερισμού, θερμοκρασιών, κ.λπ.). Τα όργανα που θα χρησιμοποιηθούν θα πρέπει να φέρουν διακρίβωση σε ισχύ.

Επιπλέον, πέραν των τυπικών μορφών μετρήσεων, ο ανάδοχος θα πρέπει να είναι σε θέση να έχει τη δυνατότητα να πραγματοποιεί μετρήσεις φυσικών, χημικών και βιολογικών παραγόντων των κατά περίπτωση δειγματοληψιών, σύμφωνα με την ισχύουσα νομοθεσία και τις σχετικές οδηγίες που εκδίδονται αρμοδίως και να έχουν στη διάθεσή τους τον ελάχιστο εξοπλισμό που περιγράφεται στα παραρτήματα I, II, III τού άρθρου 11 τού Π.Δ. 95/99.

* 1. **Γενική Διατύπωση:**

Ο Ανάδοχος υποχρεούται να παρέχει τις Υπηρεσίες της Σύμβασης σύμφωνα με τη "Διακήρυξη", τα προβλεπόμενα από το τεύχος "Τεύχος Τεχνικών δεδομένων" και την παρούσα "Συγγραφή Υποχρεώσεων", τηρώντας τις προβλεπόμενες απαιτήσεις και γενικότερα όλους τούς όρους της Σύμβασης και τις προβλέψεις της ισχύουσας Νομοθεσίας.

|  |  |
| --- | --- |
| **Άρθρο 3.** | **ΕΠΙΒΛΕΨΗ ΠΑΡΕΧΟΜΕΝΩΝ ΥΠΗΡΕΣΙΩΝ** |

**3.1** Η επίβλεψη αφορά στον έλεγχο τήρησης από τον Ανάδοχο των όρων της Σύμβασης και των Υποχρεώσεων του που απορρέουν από αυτή και πραγματοποιείται μέσω των ορισθέντων επιβλεπόντων της Σύμβασης.

Ο Ανάδοχος οφείλει κατά την άσκηση των καθηκόντων του να λαμβάνει υπόψη του και συνεκτιμά στο σχεδιασμό και την υλοποίηση των παρεχόμενων υπηρεσιών τις υποδείξεις

και επισημάνσεις της Επίβλεψης και των ιεραρχικά ανωτέρων διοικητικών αρχών. Η υποχρέωσή του αυτή σε καμία περίπτωση δεν τον απαλλάσσει από τις ευθύνες του για παραλείψεις ή σφάλματα κατά την παροχή των υπηρεσιών.

Ο Ανάδοχος, πρέπει να βρίσκεται σε τακτική επικοινωνία με την επίβλεψη και να επιδιώκει την έγκαιρη και συνεχή ενημέρωση της Διεύθυνσης Τεχνικών Υπηρεσιών του Παν. Πελοποννήσου και των αρμοδίων οργάνων του Πανεπιστημίου για την πορεία της παροχής υπηρεσιών και ειδικότερα:

* για τη συνεπή τήρηση των συμβατικών του υποχρεώσεων,
* για τις αξιολογήσεις και προτάσεις σε θέματα ΥΑΕ,
* για την πορεία των συντασσόμενων εγγράφων-μελετών-σχεδιαγραμμάτων και για κάθε γενικό ή ειδικό ή έκτακτο ζήτημα ώστε να επιτυγχάνεται η βέλτιστη συνεργασία και συντονισμός στην αντιμετώπιση των ζητημάτων ΥΑΕ.

Ρητά συμφωνείται ότι η επίβλεψη και συνακόλουθα η ΔΤΥ/Παν. Πελ. και το Παν. Πελοποννήσου διατηρούν το δικαίωμα του ελέγχου των παρεχόμενων υπηρεσιών ως προς:

* την ακρίβεια και τη συνέπεια τήρησης των προγραμμάτων,
* την ακρίβεια και τη συνέπεια εξέλιξης των μελετών εντός προκαθορισμένων χρονοδιαγραμμάτων,
* την ουσιαστική, αναλυτική προσέγγιση:

o των γενικών θεμάτων ΥΑΕ ανά χώρο,

o των ειδικών θεμάτων ΥΑΕ ανά θέση εργασίας,

Η Διεύθυνση Τεχνικών Υπηρεσιών διατηρεί το δικαίωμα να ελέγχει επίσης, την πιστή τήρηση εκ μέρους του Αναδόχου, όλων γενικά των κανόνων Υγείας, Υγιεινής και Ασφάλειας για τούς άμεσα εργαζομένους του Αναδόχου ή τους υπό αυτόν εργαζόμενους (εξωτερικούς συνεργάτες του, συνεργεία αυτών, αυτοαπασχολούμενους, κλπ), δεδομένου ότι ευθύνη για αυτούς φέρει κατ' αποκλειστικότητα ο Ανάδοχος.

Όταν κατά την παροχή των υπηρεσιών προκύψει κάποιο πρόβλημα, ο Ανάδοχος οφείλει να αναφέρει το είδος του προβλήματος που αντιμετωπίζει και να προτείνει μέτρα για την αντιμετώπιση του, ωστόσο σε κάθε περίπτωση ο Ανάδοχος υποχρεούται να συμμορφώνεται με τα ισχύοντα προγράμματα και χρονοδιαγράμματα.

* 1. Επισημαίνεται η υποχρέωση τού Αναδόχου στη χρησιμοποίηση ειδικευμένων συνεργείων για κάθε είδους εργασία για να εξυπηρετήσει την παροχή των υπηρεσιών του, αποκλειόμενης της κατά οιονδήποτε τρόπο χρήσεως ανειδίκευτου ή ακατάλληλου προσωπικού για την εκτελούμενη εργασία.
  2. Η επίβλεψη έχει το δικαίωμα να ζητήσει την άμεση απομάκρυνση οποιουδήποτε που κατά την αιτιολογημένη κρίση της δεν έχει τα απαιτούμενα προσόντα για την άρτια, έντεχνη εκτέλεση των υπηρεσιών.
  3. Ο Ανάδοχος υποχρεούται να τηρεί και να εφαρμόζει όλες τις διατάξεις, Αστυνομικές, Διοικητικές, Εργατικής Νομοθεσίας, Ταμείων και Οργανισμών Κυρίας και Επικουρικής Ασφάλισης, κ.λ.π., καθώς και τις διατάξεις περί ωραρίου εργασίας και των όρων υγείας και ασφάλειας και γενικά όλες τις διατάξεις της κείμενης Νομοθεσίας.

|  |  |
| --- | --- |
| **Άρθρο 4.** | **ΑΜΟΙΒΗ – ΚΡΑΤΗΣΕΙΣ – ΠΙΣΤΟΠΟΙΗΣΕΙΣ – ΕΝΤΟΛΕΣ ΠΛΗΡΩΜΩΝ** |

* 1. **Αμοιβή του αναδόχου**

Συμβατική αμοιβή του αναδόχου είναι το ποσόν της Οικονομικής του Προσφοράς. Η αμοιβή αυτή μπορεί να μεταβληθεί μόνον κατά τις προβλέψεις της Σύμβασης.

* 1. **Τμηματική καταβολή της αμοιβής / προϋποθέσεις**

Η αμοιβή για την παροχή υπηρεσιών των υπηρεσιών του αναδόχου θα καταβάλλεται με μηνιαίες πιστοποιήσεις, για τις οποίες ο ανάδοχος θα υποβάλλει αντίστοιχους λογαριασμούς. Οι λογαριασμοί βασίζονται στον πραγματικό χρόνο απασχόλησης του αναδόχου (αριθμός ωρών ανά μήνα) και στις προσφερόμενες τιμές μονάδας ανά ώρα, όπως και στην ολοκλήρωση των κατά αποκοπή υπηρεσιών. Οι λογαριασμοί , συνοδευόμενοι με αναλυτική αναφορά των ωρών απασχόλησης κάθε μήνα, καθώς επίσης και με έκθεση προόδου των εργασιών πού αποτελούν αντικείμενο της παρούσας σύμβασης, υποβάλλονται εντός των πέντε πρώτων εργασίμων ημερών του μήνα που ακολουθεί. Κατά τα λοιπά, εφαρμόζονται οι διατάξεις του άρθρου 187 παρ. 4 του ν.4412/16.

Προϋπόθεση για την εξυπηρέτηση των τμηματικών πληρωμών- δόσεων αποτελεί η υποχρέωση του αναδόχου να αποδεικνύει την ορθή , πλήρη και ομαλή καθ' όλη τη διάρκεια του ελεγχόμενου διαστήματος, παροχή των υπηρεσιών του για το αντίστοιχο, κάθε φορά , χρονικό διάστημα. Ο έλεγχος των υποβαλλόμενων στοιχείων και οι πιθανές διασταυρώσεις πραγματοποιούνται πριν την έγκριση καταβολής της πληρωμής-δόσεως και για τον έλεγχο τούτο προβλέπεται χρονικό διάστημα ενός μηνός από την υποβολή των στοιχείων από τον ανάδοχο.

Ενδεικτικά και μη εξαντλητικά παρατίθενται τα κατ' ελάχιστον υποβαλλόμενα στοιχεία εκ μέρους του αναδόχου πού αποτελούν στοιχεία των εκθέσεων προόδου για τις πιστοποιήσεις και την εν συνεχεία έγκριση των αντίστοιχων μηνιαίων:

Κατά την κατάθεση τού 1ού λογαριασμού :

1. Φωτοαντίγραφο της σελίδας θεώρησης για κάθε βιβλίο υποδείξεων τού Τ.Α. πού θεωρήθηκε στην Επιθεώρηση Εργασίας, με εμφανή τον αριθμό πρωτοκόλλου και την ημερομηνία της θεώρησης.
2. Πρωτότυπα όλων των υποβληθέντων, στην Επιθεώρηση Εργασίας (ΣΕΠΕ - Σώμα Επιθεώρησης Εργασίας), Προγράμματος/ων Επισκέψεων Τ.Α., στο οποίο να είναι εμφανείς οι θεωρήσεις (ημερομηνία & αρίθ. Πρωτοκόλλου) με εξάντληση της ετησίας διάρκειας και του συνόλου του ελαχίστου χρόνου απασχόλησης και η υπογραφή του Τ.Α. πού αποτελεί αποδοχή και συνυπογραφή της συμβάσεως.
3. Βεβαίωση του Αναδόχου ότι ανάρτησε εκ μέρους του εργοδότη αντίγραφα όλων των Προγραμμάτων επισκέψεων Τ.Α. στους αντίστοιχούς χώρους με τον τρόπο και τις προϋποθέσεις που ορίζει η νομοθεσία.
4. Κατάσταση όλων των Τ.Α. που αναλαμβάνει να απασχολεί ο Ανάδοχος (σε περίπτωση ΕΞΥΠ) για την παροχή των υπηρεσιών της Σύμβασης προς το Πανεπιστήμιο Πελοποννήσου, με αναλυτικά στοιχεία τυπικών προσόντων αυτών, με ορισμό των χώρων / εγκαταστάσεων/περιοχών που έκαστος εξ αυτών αναλαμβάνει και με τους αντίστοιχούς ετήσιους χρόνους απασχόλησης.

Κατά την κατάθεση όλων των λογαριασμών συμπεριλαμβανομένου και του 1ού:

1. Συγκεντρωτική Κατάσταση υλοποιημένων επισκέψεων ελέγχων/αυτοψιών (βάσει των αντίστοιχων προγραμμάτων επισκέψεων Τ.Α.), η οποία Κατάσταση να περιλαμβάνει τα αναλυτικά στοιχεία επικοινωνίας με τον αντίστοιχο υπεύθυνο (ανά κτίριο / εγκατάσταση/περιοχή) για την παραλαβή και προώθηση των υποδείξεων Τ.Α., βάσει των αντίστοιχων Βιβλίων Υποδείξεων Τ.Α. πού τηρούνται.
2. Αντίγραφα των γενομένων υποδείξεων Τ.Α. όπως αυτές έχουν εγγραφεί στα αντίστοιχα Βιβλία Υποδείξεων.
3. Βεβαίωση του Αναδόχου ότι έχει προβεί σε αρχική ενημέρωση για θέματα ΥΑΕ των εργαζομένων του Πανεπιστημίου Πελοποννήσου.
4. Αναφορά - Συγκεντρωτική Κατάσταση των Γραπτών Εκτιμήσεων Επαγγελματικού Κινδύνου και των περιλαμβανόμενων μελετών που έχουν εκπονηθεί .
5. Αναφορά πιθανών ελέγχων Υ.Α.Ε. (προγραμματισμένων, εκτάκτων, μετά από ατύχημα ή καταγγελία ή για οποιοδήποτε άλλο λόγο) από τις αρμόδιες κρατικές υπηρεσίες και των γενομένων ενεργειών μέχρι ολοκληρώσεως της κάθε υποθέσεως (η μέχρι την τρέχουσα κατάσταση της υποθέσεως κατά το πέρας του χρονικού διαστήματος αναφοράς).
6. Άλλα σημαντικά στοιχεία της παροχής υπηρεσιών - κυρίως μετρήσιμα - κατά τη βούληση του Αναδόχου και των Τ.Α.

|  |  |
| --- | --- |
| **Άρθρο 5.** | **ΤΡΟΠΟΠΟΙΗΣΗ ΤΗΣ ΣΥΜΒΑΣΗΣ** |

* 1. Η παρούσα μπορεί να τροποποιηθεί υπό τούς όρους και προϋποθέσεις του άρθρου 186 Ν. 4412/2016 σε συνδυασμό με το άρθρο 132 του ίδιου νόμου.
  2. Η αύξηση του συμβατικού αντικειμένου κατά τα ανωτέρω με συμπληρωματική σύμβαση (Σ.Σ.), συνεπάγεται την καταβολή πρόσθετης εγγύησης καλής εκτέλεσης (βλ. Εδάφιο 6 της παρούσας).
  3. Νόμισμα αμοιβής

Τα τιμολόγια του αναδόχου για την αμοιβή του καθώς και οι πληρωμές που θα διεκπεραιώνονται από τον Εργοδότη θα είναι εκπεφρασμένα σε ΕΥΡΩ και σύμφωνα με την εκάστοτε ισχύουσα νομοθεσία.

|  |  |
| --- | --- |
| **Άρθρο 6.** | **ΕΓΓΥΗΣΕΙΣ** |

Για την υπογραφή της σύμβασης απαιτείται η παροχή εγγύησης καλής εκτέλεσης, σύμφωνα με το άρθρο 72 παρ. 1 β) του ν.4412/2016, το ύψος της οποίας καθορίζεται σε ποσοστό 5% επί της αξίας της σύμβασης, χωρίς Φ.Π.Α. και κατατίθεται πριν ή κατά την υπογραφή της σύμβασης.

Σε περίπτωση τροποποίησης της σύμβασης κατά τα άρθρα 132 και 186 τού ν. 4412/2016, η οποία συνεπάγεται αύξηση της συμβατικής αξίας, ο ανάδοχος είναι υποχρεωμένος να καταθέσει πριν την τροποποίηση, συμπληρωματική εγγύηση το ύψος της οποίας ανέρχεται σε ποσοστό 5% επί τού ποσού της αύξησης εκτό ς ΦΠΑ.

Η εγγύηση καλής εκτέλεσης της σύμβασης καλύπτει συνολικά και χωρίς διακρίσεις την εφαρμογή όλων των όρων της σύμβασης και κάθε απαίτηση της αναθέτουσας αρχής ή του κυρίου του έργου έναντι του αναδόχου που προκύπτει από την εκτέλεση ή και εξαιτίας του έργου.

Η εγγύηση καλής εκτέλεσης καταπίπτει υπέρ του κυρίου του έργου, με αιτιολογημένη απόφαση του Προϊσταμένου της Διευθύνουσας Υπηρεσίας, ιδίως μετά την οριστικοποίηση της έκπτωσης του αναδόχου. Η ένσταση του αναδόχου κατά της αποφάσεως δεν αναστέλλει την είσπραξη του ποσού της εγγυήσεως (άρθρο 72 παρ. 1.β του ν.4412/2016).

Σε περίπτωση ανάθεσης της σύμβασης σε ένωση (κοινοπραξία), όλα τα μέλη της ευθύνονται έναντι της αναθέτουσας αρχής αλληλέγγυα και εις ολόκληρον μέχρι πλήρους εκτέλεσης της σύμβασης.

|  |  |
| --- | --- |
| **Άρθρο 7.** | **ΧΡΟΝΟΔΙΑΓΡΑΜΜΑ ΠΑΡΟΧΗΣ ΥΠΗΡΕΣΙΩΝ** |

Για την πλήρη παροχή υπηρεσιών Τ.Α. και την εκπόνηση των επιστημονικών υπηρεσιών, σύμφωνα με τα αναγραφόμενα στο Τεύχος Τεχνικών Δεδομένων και τα λοιπά συμβατικά τεύχη του παρόντος διαγωνισμού καθορίζεται προθεσμία (2) δυο ετών από την υπογραφή της σύμβασης και τμηματική προθεσμία (4) τεσσάρων μηνών, επίσης από την υπογραφή της σύμβασης, για την παράδοση της εκπόνησης των επιστημονικών υπηρεσιών.

1. Μετά από την υπογραφή της σύμβασης ο Ανάδοχος θα υποβάλει χρονοδιάγραμμα που θα αποτυπώνει τις επισκέψεις και τη χρονική ανάπτυξη όλων των υποχρεώσεων της σύμβασης, σύμφωνα με το άρθρο 184 του Ν. 4412/16, όπως και μέσα σε προθεσμία σαράντα (40) ημερών από την υπογραφή της σύμβασης, ο ανάδοχος θα παρουσιάσει γραπτό τεχνικό κείμενο, στο οποίο θα εξετάζει, όσον αφορά το υπάρχον σύστημα διαχείρισης της ΥΑΕ στο Πανεπιστήμιο Πελοποννήσου ανά περιοχή λειτουργίας του (σε Τρίπολη, Καλαμάτα, Σπάρτη, Κόρινθο, Ναύπλιο, Πάτρα), στηριζόμενο στην εικόνα που θα σχηματίσει ο Τ.Α. (ή και σε συνεργασία με τον Ιατρό Εργασίας). Θα προτείνει πρόσθετες πάγιες διαδικασίες (με δυνατότητα επανεξέτασης και αναθεώρησή τους), όπου αυτό κρίνεται αναγκαίο **σύμφωνα και με τις υποδείξεις της επίβλεψης** , για την αξιοποίηση των συνεχών ελέγχων, την επίλυση των θεμάτων Υ.Α.Ε. που ενδέχεται να ανακύπτουν και τις εκπονήσεις, ενημερώσεις / αναθεωρήσεις των Γραπτών Εκτιμήσεων Επαγγελματικού Κινδύνου. Θα πρέπει επίσης να ορίζει σαφώς διαδικασίες για την διαχείριση έκτακτων καταστάσεων (έκτακτες ή ειδικές εργασιακές συνθήκες, εργατικά ατυχήματα, επαγγελματικές ασθένειες κλπ).

2. Μέσα σε **«αποκλειστική»** προθεσμία τεσσάρων (4) τεσσάρων μηνών, θα ολοκληρωθεί και παραδοθεί η εκπόνηση των επιστημονικών υπηρεσιών σύμφωνα με τα αναγραφόμενα στο Τεύχος Τεχνικών Δεδομένων και τα λοιπά συμβατικά τεύχη του παρόντος διαγωνισμού .

|  |  |
| --- | --- |
| **Άρθρο 8.** | **ΥΠΕΡΒΑΣΗ ΠΡΟΘΕΣΜΙΩΝ – ΠΟΙΝΙΚΕΣ ΡΗΤΡΕΣ – ΕΚΠΤΩΣΗ ΑΝΑΔΟΧΟΥ** |

Για κάθε ημέρα υπαίτιας υπέρβασης από τον ανάδοχο της τασσόμενης με το άρθρο 7 της παρούσας συνολικής προθεσμίας ή των τμηματικών προθεσμιών του ιδίου άρθρου, επιβάλλονται οι καθοριζόμενες στο άρθρο 185 του Ν.4412/16 ποινικές ρήτρες. Τα ως άνω ποσά ποινικών ρητρών θα παρακρατούνται από τις πιστοποιήσεις των υπηρεσιών.

Ποινικές ρήτρες παραβίασης τμηματικών προθεσμιών: Αφορούν τη μη έγκαιρη εκπλήρωση των υποχρεώσεων του αναδόχου εντός της τμηματικής προθεσμίας παράδοσης της εκπόνησης των επιστημονικών υπηρεσιών της σύμβασης.

Οι ποινικές ρήτρες καταπίπτουν με αιτιολογημένη απόφαση της διευθύνουσας υπηρεσίας και παρακρατούνται από τον αμέσως επόμενο λογαριασμό του έργου. Η κατάπτωση των ποινικών ρητρών για υπέρβαση της εγκεκριμένης συνολικής προθεσμίας δεν ανακαλείται, εκτός εαν αποδειχτεί έλλειψη υπαιτιότητας του αναδόχου.

Σε περίπτωση που ο ανάδοχος δεν εκπληρώνει τις από τη σύμβαση υποχρεώσεις του ή δεν συμμορφώνεται με τις εντολές της Διευθύνουσας Υπηρεσίας, μπορεί να κηρυχτεί έκπτωτος, σύμφωνα με τις διατάξεις τού άρθρου 191 τού Ν.4412/16.

|  |  |
| --- | --- |
| **Άρθρο 9.** | **ΓΕΝΙΚΑ ΚΑΘΗΚΟΝΤΑ, ΕΥΘΥΝΕΣ ΥΠΟΧΡΕΩΣΕΙΣ ΤΟΥ ΑΝΑΔΟΧΟΥ** |

Γενικές υποχρεώσεις και ευθύνες του Αναδόχου.

1. Ο Ανάδοχος υποχρεώνεται καθ' όλη την διάρκεια παροχής των υπηρεσιών της Συμβάσεως να τηρεί σχολαστικά τα βιβλία υποδείξεων Τ.Α. καθώς και κάθε σχετικό , συμπληρωματικό έγγραφο, αναφορά , τεχνική έκθεση, κλπ. που άμεσα η έμμεσα προκύπτει ως υποχρέωση βάσει της νομοθεσίας και της Συμβάσεως. Έγγραφές και ενημερώσεις των εν λόγω στοιχείων γίνονται κατ' ελάχιστον σε κάθε προγραμματισμένη επίσκεψη Τ.Α. και είναι πάντα σαφείς, αναλυτικές, ενυπόγραφες και με ημερομηνία εγγραφής. Αντίγραφα παραδίδονται στην επίβλεψη συγκεντρωτικά ανά δίμηνο, αλλά και αποστέλλονται άμεσα μετά την εγγραφή τους όταν περιλαμβάνουν συστάσεις, υποδείξεις, προτάσεις για συγκεκριμένα μέτρα ΥΑΕ. Σε περίπτωση απασχόλησης προσωπικού πέραν των δηλωθέντων Τ.Α. (π.χ. συνεργείου εκτέλεσης ειδικών μετρήσεων) τότε τα στοιχεία του χρησιμοποιούμενου προσωπικού (και του άμεσου εργοδότη τους, αν δεν αποτελούν απευθείας προσωπικό τού Αναδόχου) θα γνωστοποιούνται εκ των προτέρων και έγκαιρα στην επίβλεψη. Την δε ευθύνη και για το προσωπικό αυτό φέρει πλήρως και αποκλειστικά και μόνο, για όλα τα θέματα (καταλληλότητα, επάρκεια, εξειδίκευση, εργασιακές πρακτικές, ασφάλεια ιδίων και τρίτων, θέματα ΥΑΕ, κλπ), ο Ανάδοχος.
2. Ο Ανάδοχος υποχρεώνεται να παραδώσει στην επίβλεψη αυστηρά χρονοδιαγράμματα. Ως τέτοια θεωρούνται τόσο τα Προγράμματα Επισκέψεων Τ.Α. πού θα κατατεθούν αρχικώς καθώς και όποιες πιθανές αλλαγές επ' αυτών χρειασθούν με τις σφραγίδες και τα πρωτόκολλα κατάθεσής τους στην Επιθεώρηση Εργασίας, όσο και τα δεσμευτικά χρονοδιαγράμματα που θα συντάξει ο Ανάδοχος για τις υπηρεσίες που θα εκπονήσει και θα εισηγηθεί και θέσει σε εφαρμογή. Τα χρονοδιαγράμματα αυτά οφείλουν να είναι απολύτως συμβατά με τις ελάχιστες χρονικές προδιαγραφές που ορίζονται στο άρθρο 7, του παρόντος και ειδικότερα, συμβατά με τις χρονικές δεσμεύσεις για τα υποχρεωτικώς παραδοτέα προκειμένου να καταβάλλονται οι τμηματικές (ανά μήνα) πληρωμές - δόσεις.
3. Ο Ανάδοχος υποχρεώνεται να εκπληρώνει τις υποχρεώσεις του, όπως αυτές προσδιορίζονται τόσο από τη νομοθεσία και την Σύμβαση όσο και από το Τεύχος Τεχνικών Δεδομένων και την Παρούσα Συγγραφή Υποχρεώσεων, σύμφωνα με τους κανόνες της επιστήμης και της τέχνης και με κάθε επιμέλεια.
4. Με τη λήξη της σύμβασης ο Ανάδοχος υποχρεώνεται να επιστρέψει στον Εργοδότη όλα τα έγγραφα ή στοιχεία, που έλαβε για την εκπλήρωση των συμβατικών του υποχρεώσεων, καθώς και ο ,τι άλλο ανήκει σε αυτόν και δεσμεύεται να τηρήσει επ' αόριστον το προσωπικό απόρρητο και το επαγγελματικό απόρρητο και κάθε άλλη ισχύουσα κατά την νομοθεσία έννοια απορρήτου ή έννοια προστασίας δεδομένων, τόσο για το Πανεπιστήμιο Πελοποννήσου όσο και για κάθε έκαστο εργαζόμενο αυτού ή εμπλεκόμενο σε υπόθεση κατά την οποία τέτοια δεδομένα κατά την παροχή των υπηρεσιών του Αναδόχου ή εξαιτίας αυτής, περιήλθαν, είτε εμπρόθετα είτε εκ παραδρομής εις γνώση του Αναδόχου και των εργαζομένων του ή των εργολάβων και εξωτερικών συνεργατών αυτού .
5. Ο Ανάδοχος είναι υπεύθυνος για λάθη ή ελλείψεις κατά την εκτέλεση της Σύμβασης και ενέχεται έναντι του κυρίου του έργου και έναντι τρίτων για κάθε ζημία που τυχόν προκληθεί από την μη προσήκουσα εκτέλεση της σύμβασης ή από κάθε άλλη αιτία.
6. Ο ανάδοχος τηρεί το απόρρητο των προσωπικών δεδομένων, των οποίων γίνεται αποδέκτης κατά την εκτέλεση της παρούσας σύμβασης. Επίσης, κατά την εκτέλεση της σύμβασης, συμμορφώνεται προς τις εν γένει υποχρεώσεις που τάσσει ο Κανονισμός (ΕΕ) 2016/279 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων – GDPR).

Ασφαλιστικές υποχρεώσεις του Αναδόχου για το Προσωπικό του

1. Ο Ανάδοχος (και τα μέλη του σε περίπτωση σύμπραξης) υποχρεούται να εκπληρώνει τις υποχρεώσεις του που απορρέουν από την κείμενη για την κοινωνική ασφάλιση νομοθεσία (σε ΙΚΑ, ΤΣΜΕΔΕ κλπ), για το προσωπικό του, που θα απασχολήσει για την εκτέλεση της σύμβασης.
2. Ο Ανάδοχος έχει την πλήρη ευθύνη για την τήρηση των προβλεπόμενων από τη σχετική νομοθεσία και τους κανόνες της τέχνης και της επιστήμης ώστε να εξασφαλίζεται η ποιότητα των παρεχόμενων υπηρεσιών, η ασφάλεια αυτών αλλά και η ασφάλεια και υγεία των εργαζομένων του και τρίτων κατά την εργασία των εργαζομένων του, ή των εργολάβων του Αναδόχου και των εργαζομένων αυτών, ή των εξωτερικών συνεργατών του Αναδόχου, καθ' οιαδήποτε εργασία στα πλαίσια της παροχής των υπηρεσιών της Συμβάσεως από τον Ανάδοχο προς το Πανεπιστήμιο Πελοποννήσου.
3. Ειδικά ο Ανάδοχος πρέπει να έχει έγκυρο και σε ισχύ ορισμό Τ.Α. στο Σωμα Επιθεωρητών Εργασίας για το προσωπικό του. Η αμοιβή Τ.Α.. για το προσωπικό του Αναδόχου επιβαρύνει αποκλειστικά αυτόν.

|  |  |
| --- | --- |
| **Άρθρο 10.** | **ΥΠΟΧΡΕΩΣΕΙΣ ΤΟΥ ΕΡΓΟΔΟΤΗ** |

Ο Εργοδότης υποχρεούται να παρέχει στον Ανάδοχο, χωρίς επιβάρυνση, όλες τις πληροφορίες που αφορούν τη Σύμβαση (εφόσον είναι διαθέσιμες και δεν έχει κώλυμα να τις παραδώσει, άλλως να του επιτρέψει την συλλογή τους) καθώς και εν γένει να τηρεί τις εκ της νομοθεσίας περί ΥΑΕ υποχρεώσεις του έναντι του Αναδόχου.

|  |  |
| --- | --- |
| **Άρθρο 11.** | **ΔΙΑΦΟΡΕΣ – ΔΙΑΦΩΝΙΕΣ – ΑΝΩΤΕΡΗ ΒΙΑ** |

* 1. Καλόπιστη εφαρμογή της Σύμβασης

Ο Εργοδότης και ο Ανάδοχος υποχρεούνται να αντιμετωπίζουν καλόπιστα τις αμοιβαίες υποχρεώσεις και τα δικαιώματα τους και να προσπαθούν για την επίλυση των διαφωνιών τους με πνεύμα συνεργασίας και αλληλεγγύης. Η λύση οποιασδήποτε διαφωνίας επιλύεται κατά τα λοιπά , κατά το Νόμο.

* 1. Λάθη ή παραλείψεις στα Συμβατικά Τεύχη ή στην Προσφορά του Αναδόχου

Λάθη ή παραλείψεις των Συμβατικών Τευχών μπορεί να διορθώνονται πριν την υπογραφή της σύμβασης, αν τούτο δεν αντιβαίνει στη δικαιολογημένη εμπιστοσύνη των διαγωνιζομένων και στην υποχρέωση της Αναθέτουσας Αρχής να μη μεταβάλει μονομερώς τους όρους της που έλαβαν υπόψη τους οι διαγωνιζόμενοι για τη διαμόρφωση της προσφοράς τους.

**Τρίπολη, Ιούνιος 2020**

**ΣΥΝΤΑΧΘΗΚΕ Η ΑΝ. ΠΡΟΙΣΤΑΜΕΝΗ Δ.Τ.Υ.**

Παν. Αθανασοπούλου ΣΟΦΙΑ ΣΤΑΥΡΟΠΟΥΛΟΥ

Πολιτικός Μηχανικός Τ.Ε. Πολιτικός Μηχανικός ΠΕ