|  |  |  |
| --- | --- | --- |
|  | **ΧΡΗΜΑΤΟΔΟΤΗΣΗ:** | **Τακτικός Προϋπολογισμός Παν. Πελοποννήσου**  **Κ.Α.Ε.0410, 0412** |
| **ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ**  Διεύθυνση: Ερυθρού Σταυρού 28 & Καρυωτάκη  Τρίπολη 22 131  Τηλ: 2710 372141, 2710 372143  Φαξ: 2710 230005  Email: [sofia@uop.gr](mailto:sofia@uop.gr)  [http://www.uop.gr](http://www.uop,gr) | **ΠΡΟΥΠΟΛΟΓΙΣΜΟΣ:** | **22.962,57 Ευρώ**  **(συμπεριλαμβανομένου Φ.Π.Α.)** |

**ΔΙΑΚΗΡΥΞΗ ΣΥΝΟΠΤΙΚΟΥ ΔΙΑΓΩΝΙΣΜΟΥ**

**ΓΙΑ ΤΗΝ ΕΠΙΛΟΓΗ ΑΝΑΔΟΧΟΥ ΕΚΠΟΝΗΣΗΣ ΤΗΣ ΥΠΗΡΕΣΙΑΣ**

**«ΠΑΡΟΧΗ ΥΠΗΡΕΣΙΩΝ ΤΕΧΝΙΚΟΥ ΑΣΦΑΛΕΙΑΣ ΓΙΑ ΤΙΣ ΑΝΑΓΚΕΣ ΤΟΥ ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ ΓΙΑ ΔΥΟ ΕΤΗ ΚΑΙ ΛΟΙΠΩΝ ΣΥΝΑΦΩΝ ΥΠΗΡΕΣΙΩΝ»**

**ΠΑΡΑΡΤΗΜΑ Ι**

**ΤΕΥΧΟΣ ΤΕΧΝΙΚΩΝ ΔΕΔΟΜΕΝΩΝ- ΠΡΟΕΚΤΙΜΗΣΗ ΑΜΟΙΒΗΣ**

Αναλυτική Περιγραφή Φυσικού και Οικονομικού Αντικειμένου της Σύμβασης

Το Πανεπιστήμιο Πελοποννήσου προκηρύσσει συνοπτικό διαγωνισμό για την σύναψη σύμβασης παροχής υπηρεσιών Τεχνικού Ασφαλείας για δυο (2) έτη και λοιπών συναφών υπηρεσιών.

Ως ελάχιστες προδιαγραφές για τα ανωτέρω είναι αφενός, αυτές που καταγράφονται στο Ν. 1568/85, στο Π.Δ. 294/88, στο Π.Δ. 17/96, στο Ν. 3850/2010 και σε όλα τα νομοθετήματα που σχετίζονται με το αντικείμενο του διαγωνισμού και στις σχετικές Οδηγίες της Ε.Ε. που είναι σε ισχύ κατά την δημοσίευση της διακήρυξης, και αφετέρου , οι ειδικότερες προδιαγραφές που ορίζονται από το Πανεπιστήμιο Πελοποννήσου. Η εκπόνηση της δημόσιας σύμβασης τεχνικών και λοιπών επιστημονικών υπηρεσιών με τίτλο **«Παροχή υπηρεσιών Τεχνικού Ασφαλείας για τις ανάγκες του Πανεπιστημίου Πελοποννήσου για δυο έτη και λοιπών συναφών Υπηρεσιών»,** περιλαμβάνει:

## Α. ΑΡΜΟΔΙΟΤΗΤΕΣ ΤΟΥ ΤΕΧΝΙΚΟΥ ΑΣΦΑΛΕΙΑΣ

Τα προσόντα του «Τεχνικού Ασφαλείας» καθορίζονται στο άρθρο 11 του ν. 3850/2010 (ΦΕΚ 84/τ. Α΄/02-06-2010), όπως ισχύει.

ΣΥΜΒΟΥΛΕΥΤΙΚΕΣ ΑΡΜΟΔΙΟΤΗΤΕΣ:

Σύμφωνα με τις διατάξεις του άρθρ. 6 και 7 του Ν. 1568/85

Ο τεχνικός ασφαλείας παρέχει στον εργοδότη υποδείξεις και συμβουλές, γραπτά ή προφορικά, σε θέµατα σχετικά µε την υγεία και ασφάλεια των εργαζομένων και την πρόληψη των εργατικών ατυχημάτων. Τις γραπτές υποδείξεις ο τεχνικός ασφάλειας καταχωρεί σε ειδικό βιβλίο της επιχείρησης, του άρθρου 14 του Ν. 3850/10. Ο εργοδότης έχει υποχρέωση να λαµβάνει γνώση ενυπογράφως των υποδείξεων που καταχωρούνται σε αυτό το βιβλίο.

Ειδικότερα ο τεχνικός ασφάλειας:

α) συμβουλεύει σε θέµατα σχεδιασµού, προγραμματισμού, κατασκευής και συντήρησης των εγκαταστάσεων, εισαγωγής νέων λειτουργικών διαδικασιών, προμήθειας µέσων και εξοπλισμού, επιλογής και ελέγχου της αποτελεσματικότητας των ατοµικών µέσων προστασίας, καθώς και διαμόρφωσης και διευθέτησης των θέσεων και του περιβάλλοντος εργασίας και γενικά οργάνωσης των λειτουργικών διαδικασιών.

β) ελέγχει την ασφάλεια των εγκαταστάσεων και των τεχνικών µέσων, πριν από τη λειτουργία τους, καθώς και των διαδικασιών και μεθόδων εργασίας πριν από την εφαρμογή τους και επιβλέπει την εφαρμογή των μέτρων υγιεινής και ασφάλειας της εργασίας και πρόληψης των ατυχημάτων, ενημερώνοντας σχετικά τους αρμόδιους προϊσταμένους των τµηµάτων ή την διοίκηση του Πανεπιστημίου.

ΕΠΙΒΛΕΨΗ ΣΥΝΘΗΚΩΝ ΕΡΓΑΣΙΑΣ:

Για την επίβλεψη των συνθηκών εργασίας ο τεχνικός ασφάλειας έχει υποχρέωση:

α) να επιθεωρεί τακτικά τις θέσεις εργασίας από πλευράς υγιεινής και ασφάλειας της εργασίας, να αναφέρει στον εργοδότη οποιαδήποτε παράλειψη των μέτρων υγιεινής και ασφάλειας, να προτείνει μέτρα αντιµετώπισής της και να επιβλέπει την εφαρμογή τους. Για το σκοπό αυτό:

Υποβάλλει κατά την ανάληψη των καθηκόντων του στην Διοίκηση του Ιδρύματος και την Επιθεώρηση Εργασίας και σύμφωνα με τον Ν. 3850/2010 ετήσιο πρόγραμμα επιθεωρήσεων, ανά πόλη και κτίριο/μονάδα.

β) να επιβλέπει την ορθή χρήση των ατοµικών µέσων προστασίας,

γ) να ερευνά τα αίτια των εργατικών ατυχημάτων, να αναλύει και αξιολογεί τα αποτελέσµατα των ερευνών του και να προτείνει µέτρα για την αποτροπή παρόµοιων ατυχημάτων,

δ) να εποπτεύει την εκτέλεση ασκήσεων πυρασφάλειας και συναγερμού για τη διαπίστωση ετοιμότητας προς αντιμετώπιση ατυχημάτων.

ΒΕΛΤΙΩΣΗ ΤΩΝ ΣΥΝΘΗΚΩΝ ΕΡΓΑΣΙΑΣ

Ο τεχνικός ασφάλειας έχει υποχρέωση:

α) να µεριµνά ώστε οι εργαζόμενοι στην επιχείρηση να τηρούν τους κανόνες υγιεινής και ασφάλειας της εργασίας και να τους ενημερώνει και καθοδηγεί για την αποτροπή του επαγγελματικού κινδύνου που συνεπάγεται η εργασία τους,

β) να συμμετέχει στην κατάρτιση και εφαρμογή των προγραμμάτων εκπαίδευσης των εργαζομένων σε θέµατα υγιεινής και ασφάλειας της εργασίας.

3. Η άσκηση του έργου του τεχνικού ασφάλειας δεν αποκλείει την ανάθεση σε αυτόν από τον εργοδότη και άλλων καθηκόντων, πέρα από το ελάχιστο όριο ωρών απασχόλησής του ως τεχνικού ασφάλειας.

4. Ο τεχνικός ασφάλειας έχει, κατά την άσκηση του έργου του, ηθική ανεξαρτησία απέναντι στον εργοδότη και στους εργαζόμενους. Τυχόν διαφωνία του µε τον εργοδότη, για θέµατα της αρµοδιότητάς του, δεν µπορεί να αποτελέσει λόγω καταγγελίας της σύµβασής του. Σε κάθε περίπτωση η απόλυση του τεχνικού ασφαλείας πρέπει να είναι αιτιολογημένη.

5. Ο τεχνικός ασφαλείας έχει υποχρέωση να τηρεί το επιχειρησιακό απόρρητο. Απαιτείται συμμόρφωση με το Νέο Γενικό Κανονισμό Προστασίας Δεδομένων (General Data Protection Regulation), N. 4624/2019.

6. Ο τεχνικός ασφαλείας υπάγεται απευθείας στη Διοίκηση του Πανεπιστημίου.

7. **Ο τεχνικός ασφαλείας επιβαρύνεται με τις οποιεσδήποτε δαπάνες μετακίνησής του στο Πανεπιστήμιο Πελοποννήσου στην Τρίπολη και στις εγκαταστάσεις του στις πόλεις της Καλαμάτας- Κορίνθου- Σπάρτης- Ναυπλίου- Πάτρας.**

ΣΥΝΕΡΓΑΣΙΑ ΤΕΧΝΙΚΟΥ ΑΣΦΑΛΕΙΑΣ ΚΑΙ ΓΙΑΤΡΟΥ ΕΡΓΑΣΙΑΣ

1. Ο τεχνικός ασφάλειας του Πανεπιστημίου και ο γιατρός εργασίας υποχρεούνται κατά την εκτέλεση του έργου τους να συνεργάζονται, πραγματοποιώντας κοινούς ελέγχους των χώρων εργασίας.

2. Ο τεχνικός ασφαλείας του Πανεπιστημίου και ο γιατρός εργασίας οφείλουν, κατά την εκτέλεση των καθηκόντων τους, να συνεργάζονται με την Ε.Υ.Α.Ε. ή τον εκπρόσωπο των εργαζομένων.

3. Ο τεχνικός ασφάλειας του Πανεπιστημίου και ο γιατρός εργασίας οφείλουν να παρέχουν συμβουλές σε θέματα υγείας και ασφάλειας των εργαζομένων στα μέλη της Ε.Υ.Α.Ε. ή τον εκπρόσωπο των εργαζομένων και να τους ενημερώνουν για κάθε σημαντικό σχετικό ζήτημα.

4. Αν ο εργοδότης διαφωνεί με τις γραπτές υποδείξεις και συμβουλές του τεχνικού ασφάλειας ή του γιατρού εργασίας, οφείλει να αιτιολογεί τις απόψεις του και να τις κοινοποιεί και στην Ε.Υ.Α.Ε. ή τον εκπρόσωπο. Σε περίπτωση διαφωνίας η διαφορά επιλύεται από τον επιθεωρητή εργασίας και μόνο.

ΑΡΜΟΔΙΟΤΗΤΕΣ ΕΞΩΤΕΡΙΚΩΝ ΥΠΗΡΕΣΙΩΝ ΠΡΟΣΤΑΣΙΑΣ ΚΑΙ ΠΡΟΛΗΨΗΣ

(ΕΞ.Υ.Π.Π.)

Οι ΕΞ.Υ.Π.Π. ασκούν τις αρμοδιότητες και έχουν τα δικαιώματα και τις υποχρεώσεις του τεχνικού ασφάλειας, σύμφωνα με τις ισχύουσες διατάξεις.

Οι ΕΞ.Υ.Π.Π. υποχρεούνται να τηρούν φακέλους για καθεμία επιχείρηση, με την οποία συμβάλλονται. Στους φακέλους καταχωρούνται αντίγραφα κάθε υπόδειξης, έρευνας, μέτρησης ή εξέτασης που σχετίζεται με την επιχείρηση. Οι καταχωρήσεις αυτές πρέπει να καταγράφονται από την ΕΞ.Υ.Π.Π. και στα βιβλία που υποχρεούται να τηρεί η επιχείρηση.

Οι ΕΞ.Υ.Π.Π. τηρούν αναλυτικά δελτία παρουσίας κάθε τεχνικού ασφάλειας με το χρόνο απασχόλησής τους σε κάθε επιχείρηση, συγκεντρωτικό πίνακα των οποίων υποβάλλουν στην αρμόδια Γενική Διεύθυνση του Υπουργείου Εργασίας και Κοινωνικής Ασφάλισης, το πρώτο δεκαπενθήμερο κάθε εξαμήνου. Επίσης, συντάσσουν ετήσια έκθεση δραστηριοτήτων την οποία υποβάλλουν στην παραπάνω Γενική Διεύθυνση, το πρώτο δίμηνο κάθε έτους.

Το προσωπικό της ΕΞ.Υ.Π.Π. υποχρεούται να τηρεί το επιχειρησιακό απόρρητο, που αφορά τόσο την ίδια όσο και την επιχείρηση με την οποία συμβάλλεται.

Οι ΕΞ.Υ.Π.Π. υποχρεούνται να θέτουν στη διάθεση της αρμόδιας Επιθεώρησης Εργασίας, κάθε στοιχείο που ζητείται, για να αποδείξουν ότι είναι σε θέση να εκπληρώσουν τις υποχρεώσεις που αναλαμβάνουν με βάση τη σύμβαση που υπογράφουν με την επιχείρηση.

Οι υποχρεώσεις και οι ευθύνες που αναλαμβάνει η ΕΞ.Υ.Π.Π., κατά κανένα τρόπο δε μεταφέρονται σε εργαζόμενους που απασχολεί.

Οι ΕΞ.Υ.Π.Π., προκειμένου να παρέχουν τις υπηρεσίες του τεχνικού ασφάλειας , πρέπει να διαθέτουν το αναγκαίο προσωπικό με την απαιτούμενη επιστημονική εξειδίκευση και σε ικανό αριθμό, καθώς επίσης τα απαιτούμενα μέσα ή εξοπλισμό, ώστε να πληρούνται οι προϋποθέσεις της κείμενης νομοθεσίας για το σκοπό αυτό και για καθεμία από τις επιχειρήσεις με τις οποίες συμβάλλονται.

Όταν οι επιχειρήσεις με τις οποίες συμβάλλονται οι ΕΞ.Υ.Π.Π. δε διαθέτουν τα απαιτούμενα μέσα ή εξοπλισμό για την εκπλήρωση των υποχρεώσεών τους, όπως για διενέργεια μετρήσεων, εξετάσεων κλπ, οι ΕΞ.Υ.Π.Π. μπορούν να διαθέτουν δικά τους μέσα ή εξοπλισμό. Στην περίπτωση αυτή γίνεται αναφορά στη σχετική μεταξύ τους σύμβαση.

Καταγγελία, λύση ή αλλαγή της σύμβασης δεν μπορεί να οφείλεται σε διαφωνία για θέματα αρμοδιότητας της ΕΞ.Υ.Π.Π. Σε κάθε περίπτωση η καταγγελία, η λύση ή η αλλαγή της σύμβασης πρέπει να είναι αιτιολογημένη και κοινοποιείται στην αρμόδια Επιθεώρηση Εργασίας.

Η ΕΞ.Υ.Π.Π. να εξασφαλίζει την αναγκαία υποστήριξη στους εργοδότες ούτως ώστε αυτοί να μπορούν να ανταποκρίνονται σε όλες τις υποχρεώσεις τους σύμφωνα με τις κείμενες διατάξεις της εθνικής νομοθεσίας για την υγιεινή και ασφάλεια των εργαζομένων.

## ΥΠΟΧΡΕΩΣΕΙΣ ΕΡΓΟΔΟΤΗ

Ο εργοδότης για την αποτελεσματικότερη άσκηση των καθηκόντων του τεχνικού ασφαλείας και του γιατρού εργασίας, θέτει στη διάθεσή τους το αναγκαίο βοηθητικό προσωπικό, χώρους, εγκαταστάσεις, συσκευές και γενικά τα απαραίτητα μέσα και βαρύνεται με όλες τις σχετικές δαπάνες.

Ο εργοδότης έχει υποχρέωση να διευκολύνει τον τεχνικό ασφάλειας, το γιατρό εργασίας και τον εκπρόσωπο των εργαζομένων για την παρακολούθηση μαθημάτων εκπαίδευσης και επιμόρφωσης, σύμφωνα με τις διατάξεις του άρθρου 22 και 48 του Ν.3850/2010 ¨Κύρωση του κώδικα νόμων για την υγεία και την ασφάλεια των εργαζομένων¨.

Κατά τα λοιπά, οι υποχρεώσεις του εργοδότη καθορίζονται στις σχετικές διατάξεις του Ν.3850/2010.

**Β. Κατάρτιση –Εκπόνηση Σχεδίων διαφυγής και διάσωσης, εκπόνηση- επικαιροποίηση Γραπτής Εκτίμησης Επαγγελματικού Κινδύνου και σύνταξη Σχεδίων Έκτακτης Ανάγκης.**

**1.** **Κατάρτιση-Εκπόνηση Σχεδίων Διαφυγής και Διάσωσης**

Σύμφωνα με το άρθρο 30 του Νόμου 3850/2010 «Κύρωση του Κώδικα νόμων για την υγεία και την ασφάλεια των εργαζομένων»,  το Πανεπιστήμιο οφείλει να καταρτίσει σχέδιο διαφυγής και διάσωσης από τους χώρους εργασίας των εγκαταστάσεών του, εφόσον απαιτείται από τη θέση, την έκταση και το είδος της εκμετάλλευσης. Το σχέδιο διαφυγής και διάσωσης πρέπει να αναρτάται σε κατάλληλες θέσεις στους χώρους εργασίας.

Ο τεχνικός ασφαλείας θα πραγματοποιήσει εκπόνηση σχεδίων διαφυγής και διάσωσης, σε ό,τι αφορά το σύνολο των κτιρίων ή συγκροτημάτων του Πανεπιστημίου που λειτουργούν στις περιοχές: Καλαμάτας (αριθμού κτιρίων 4 και 1 κτ. Φοιτ. Εστίας) και Πάτρας (αριθμού κτιρίων 11 και 3 κτ. Φοιτ. Εστιών). Τα σχέδια διαφυγής και διάσωσης, έχουν ενημερωτικό χαραχτήρα για τους εργαζόμενους και τους επισκέπτες της κάθε εγκατάστασης. Θα αναρτηθούν **σε προσιτά και εμφανή σημεία** των χώρων εργασίας του Πανεπιστημίου, ώστε να λαμβάνουν γνώση του περιεχομένου των, όλοι οι εργαζόμενοι και οι επισκέπτες.

Τα Σχέδια διαφυγής και διάσωσης, θα καταρτισθούν σύμφωνα με τις κείμενες διατάξεις, θα είναι σχέδια κατόψεων ανά όροφο, στην κατάλληλη κλίμακα, στα οποία θα απεικονίζεται η σήμανση όλων των οδεύσεων διαφυγής- κλιμακοστασίων κινδύνου και τελικών θυρών κινδύνου του κάθε κτιρίου, η σήμανση με τον δέοντα συμβολισμό όλων των υπαρχόντων εξοπλισμών ενεργητικής πυροπροστασίας, οι έξοδοι κινδύνου, τα μέσα πυροπροστασίας (πυροσβεστήρες, πυροσβεστικές φωλιές) και τα κομβία αναγγελίας, όπου αυτά υπάρχουν.

Μετά την έγκρισή τους από την υπηρεσία, θα γίνει η προεπιλογή του πλέον κατάλληλου σημείου εντός της κάθε εγκατάστασης και η ανάρτηση κάθε πίνακα, σχεδίου, ανά χώρο εργασίας και όροφο των κτιρίων.

Το κάθε σχέδιο διαφυγής και διάσωσης θα είναι πλήρες και ολοκληρωμένο, θα περιλαμβάνει υπόμνημα οδηγιών και συμβόλων που απεικονίζονται στο σχέδιο, στην ελληνική γλώσσα και σε αγγλική μετάφραση. Τα σχέδια διαφυγής και διάσωσης, θα είναι κατάλληλα εκπονημένα, ανάλογα και με τα υπάρχοντα στοιχεία αντίστοιχων μελετών ανά περιοχή και κτίριο, θα αποτυπώνουν τις εξόδους κινδύνου, τις οδεύσεις διαφυγής, τα μέσα πυροπροστασίας, τα κομβία αναγγελίας κινδύνου, τα σημεία παροχής πρώτων βοηθειών, κλπ, ώστε να διασφαλίζεται:

* η σε ελάχιστο χρόνο γνώση και προσανατολισμός όλων των οδεύσεων διαφυγής (κύριων και εναλλακτικών), κλιμακοστασίων και εξόδων κινδύνου,
* η γνώση των θέσεων όλου του Πυροσβεστικού Εξοπλισμού (Κομβία ενεργοποίησης φωτιάς /π. φωλιές/π.σταθμοί κλπ),
* η χρήση των Φορητών Μέσων Πυρόσβεσης, τα Τηλέφωνα Ανάγκης,
* το προκαθορισμένο Σημείο Συγκέντρωσης για λήψη παρουσιών και εντοπισμό τυχόν εγκλωβισμένων,
* η θέση προστασίας κατά την διάρκεια Σεισμικής Δόνησης στις περιπτώσεις σεισμού,
* η γνώση όλων των βασικών  οδηγιών κωδικοποιημένων και σε βήματα για τις βασικές περιπτώσεις Κινδύνων: Εκκένωσης-  Φωτιάς – Σεισμού – Ατυχήματος,
* η γνώση του Πίνακα Συμβόλων.

Ο συνολικός αριθμός των σχεδίων διαφυγής και διάσωσης που θα εκπονηθεί - καταρτισθεί ανέρχεται το μέγιστο σε 100 τεμάχια.

Τα σχέδια διαφυγής και διάσωσης θα πρέπει να έχουν κατατεθεί σε έντυπη μορφή (πλαστικοποιημένη) πάνω σε ξύλινη επιφάνεια κατάλληλα για ανάρτηση σε προθεσμία που ανέρχεται σε (4) τέσσερις μήνες από την υπογραφή της σύμβασης.

**2.** **Εκπόνηση-Επικαιροποίηση Γραπτής Εκτίμησης Επαγγελματικού Κινδύνου**

Εκπόνηση Γραπτής Εκτίμησης των υφιστάμενων κατά την εργασία κινδύνων (Γραπτή Εκτίμηση Επαγγελματικού Κινδύνου**)**.

Σύμφωνα με το άρθρο 43, παρ. (α), του Νόμου 3850/2010 «Κύρωση του Κώδικα νόμων για την υγεία και την ασφάλεια των εργαζομένων»,  το Πανεπιστήμιο οφείλει να έχει στη διάθεσή του μια γραπτή εκτίμηση των υφιστάμενων κατά την εργασία κινδύνων για την ασφάλεια και υγεία.

Ο τεχνικός ασφαλείας θα εκπονήσει Γραπτή Εκτίμηση Επαγγελματικού Κινδύνου, η οποία θα συνταχθεί σύμφωνα με τις κείμενες διατάξεις, σε ό,τι αφορά το σύνολο των κτιρίων ή συγκροτημάτων του Πανεπιστημίου που λειτουργούν στις περιοχές: Καλαμάτας (αριθμού κτιρίων 4 και 1 κτ. Φοιτ. Εστίας) και Πάτρας (αριθμού κτιρίων 11 και 3 κτ. Φοιτ. Εστιών). Επίσης, θα επικαιροποιήσει την υπάρχουσα Γραπτή Εκτίμηση Επαγγελματικού Κινδύνου, όσον αφορά τις εγκαταστάσεις του Πανεπιστημίου στις πόλεις της Τρίπολης (5 κτίρια), της Σπάρτης (2 κτίρια), της Κορίνθου (3 κτίρια), του Ναυπλίου (4 κτίρια).

Στη μελέτη θα περιλαμβάνονται, ο εντοπισμός όλων των πηγών κινδύνου (επικίνδυνων καταστάσεων) σε κάθε χώρο εργασίας, η ανάλυση και η ποσοτική εκτίμηση των κινδύνων που υφίστανται στο χώρο εργασίας, καθώς επίσης και ο προσδιορισμός των απαιτούμενων μέτρων πρόληψης. Η εκτίμηση κινδύνου διεξάγεται ξεχωριστά για κάθε θέση εργασίας και καλύπτει όλους τους προκύπτοντες κινδύνους, οι οποίοι είναι λογικά προβλέψιμοι, είτε αυτοί αφορούν καθημερινές εργασίες, είτε εργασίες που εκτελούνται σπάνια στην επιχείρηση.

Η Γραπτή Εκτίμηση Επαγγελματικού Κινδύνου, θα εκπονηθεί ή επικαιροποιηθεί κατάλληλα, ώστε να αποτελεί σημαντικό εργαλείο του Πανεπιστημίου για την αποτελεσματική Διαχείριση της Ασφάλειας και Υγείας της Εργασίας και να επιτυγχάνει τα εξής:

* επιτρέπει την έγκαιρη διάγνωση των κινδύνων και την έγκαιρη εφαρμογή προληπτικών μέτρων  (πριν οι συνέπειες από τους κινδύνους αυτούς αρχίσουν να «κοστίζουν» στους εργαζόμενους και στην επιχείρηση).
* συμβάλλει στην ιεράρχηση των κινδύνων και στην αντιμετώπισή τους με βάση τις προτεραιότητες της επιχείρησης. Έτσι, θα αποφεύγονται άσκοπες ή αναποτελεσματικές δαπάνες.
* αξιολογεί το υπάρχον Σύστημα Διαχείρισης της Ασφάλειας και Υγείας της Εργασίας, διότι θα προσφέρει τα απαιτούμενα στοιχεία για τον σχεδιασμό, την εφαρμογή και την αξιολόγησή του.
* εντοπίζει καταστάσεις που κάνουν την εργασία κουραστική, δυσάρεστη και μη παραγωγική.

**3.** **Σύνταξη Σχεδίων Έκτακτης Ανάγκης (Σ.Ε.Α)**

Ο Τεχνικός Ασφαλείας θα συντάξει Σχέδια Έκτακτης Ανάγκης του συνόλου των κτιριακών εγκαταστάσεων του Πανεπιστημίου που περιλαμβάνονται στη σύμβαση και λειτουργούν στις πόλεις της Τρίπολης (5 κτίρια), Καλαμάτας (5 κτίρια), Σπάρτης (2 κτίρια), Κορίνθου (3 κτίρια), Ναυπλίου (4 κτίρια) και Πάτρας (14 κτίρια), σύμφωνα με τις απαιτήσεις αυτών.

Σύμφωνα με την εγκύκλιο Γ.Γ.Π.Π. 4648/6-7-2009, το Π.Δ. 17 (ΦΕΚ 11/Α΄/18-1-1996), τον Ν. 1568/1985 (ΦΕΚ 177/Α΄/1985), την Κ.Υ.Α. 88555/3293/1998 (ΦΕΚ 721/Β΄/1988) στους χώρους εργασίας οι εργοδότες πρέπει να λαμβάνουν μέτρα και να δίνουν οδηγίες στους εργαζόμενους, ώστε να μπορούν σε περίπτωση σοβαρού, άμεσου και αναπόφευκτου κινδύνου να διακόπτουν την εργασία τους, να εγκαταλείπουν το χώρο εργασίας τους και να μεταβαίνουν σε ασφαλή χώρο.

Είναι νομική και ηθική υποχρέωση της Διοίκησης του Πανεπιστημίου να λαμβάνει κάθε μέτρο και μέσο για την πληροφόρηση, ενημέρωση και ευαισθητοποίηση των εργαζομένων, ώστε να ανταποκρίνονται καλύτερα στις υποχρεώσεις τους έναντι της εργασιακής τους ασφάλειας.

Λαμβάνοντας υπόψη την ανάγκη για ένα επίσημο κείμενο συμπεφωνημένων ρόλων και αρμοδιοτήτων, η Διοίκηση του Πανεπιστημίου οφείλει να καταρτίσει σχέδια διαχείρισης έκτακτων αναγκών για κάθε περίπτωση κινδύνου και να δοκιμάζονται τακτικά με ασκήσεις ή άλλο πρόσφορο μέσο. Τα σχέδια οφείλουν να είναι σαφή και να δίνουν κατευθυντήριες οδηγίες που να περιγράφουν και να αναλύουν την ενδεδειγμένη μεθοδολογία υλοποίησης των δράσεων, οι οποίες θα είναι κοινώς παραδεκτές και αποδεκτές.

**Η** υποχρεωτικότητα σύνταξης και εφαρμογής σχεδίων έκτακτης ανάγκης πηγάζει και απορρέει από τον συνδυασμό των διατάξεων των **άρθρων, 30** «Σχέδιο διαφυγής και διάσωσης -Οδός διάσωσης και έξοδοι κινδύνου», **32** «Ανεμπόδιστη κυκλοφορία στους χώρους εργασίας», **42** «Γενικές υποχρεώσεις εργοδοτών» και **45** «Πρώτες βοήθειες, πυρασφάλεια, εκκένωση των χώρων από τους εργαζομένους, σοβαρός και άμεσος κίνδυνος» **του Νόμου 3850/2010 «Κύρωση του Κώδικα νόμων για την υγεία και την ασφάλεια των εργαζομένων»** (ΦΕΚ84/Α/2-6-2010) που κωδικοποιήθηκαν και κυρώθηκαν οι διατάξεις για την υγεία και την ασφάλεια των εργαζομένων στη χώρα μας **και της Πυροσβεστικής Διάταξης 14/2014: «Οργάνωση, εκπαίδευση και ενημέρωση προσωπικού των επιχειρήσεων-εγκαταστάσεων σε θέματα πυροπροστασίας»** (ΦΕΚ2434/Β/12-9-2014)

Τα Σ.Ε.Α, θα περιγράφουν τις ενέργειες αντιμετώπισης έκτακτων αναγκών ανά κτίριο εκ των περιλαμβανόμενων στην σύμβαση, όπως αναφέρονται παραπάνω.

Η σύνταξη του Σχεδίου Έκτακτης Ανάγκης έχει ως στόχο την αντιμετώπιση των συνεπειών σεισμού και πυρκαγιάς, τόσο από τους εργαζόμενους στο Πανεπιστήμιο, όσο και από τους φοιτητές και τους επισκέπτες με ψύχραιμες και οργανωμένες κινήσεις, για την προστασία της ζωής και την προστασία των κτιριακών υποδομών, οι οποίες θα έχουν αποφασισθεί και σχεδιαστεί εκ των προτέρων σύμφωνα με τα υπο σύνταξη ΣΕΑ από τον ανάδοχο και εγκριθούν από την υπηρεσία.

**Περιεχόμενο σχεδίου έκτακτης ανάγκης.**

Τα σχέδια θα περιλαμβάνουν όλες τις απαραίτητες ενέργειες και τις κατευθυντήριες οδηγίες για την άμεση και αποτελεσματική υλοποίησή τους. Για να είναι επιτυχής μια διαχείριση έκτακτης ανάγκης θα πρέπει να οριοθετηθούν οι δράσεις και οι ενέργειες πριν, κατά τη διάρκεια και μετά τη φυσική καταστροφή ή την έκτακτη ανάγκη.

Λαμβάνοντας υπόψη

1. την προστασία της ζωής και της σωματικής ακεραιότητας των εργαζομένων,

2. την διατήρηση της λειτουργίας των κτιρίων του Πανεπιστημίου,

3. την αποφυγή δαπανηρών επισκευών,

4. την προστασία του περιβάλλοντος,

5. την πρόβλεψη και ικανότητα για παροχή βοήθειας και ανακούφισης στους εργαζόμενους συγκεκριμένα και αναλυτικά για κάθε φάση,

στο κάθε Σχέδιο Έκτακτης Ανάγκης των κτιριακών υποδομών της σύμβασης ανά κτίριο, ενδεικτικά θα προβλέπονται οι παρακάτω δράσεις:

* Απεικόνιση της υφιστάμενης κατάστασης- Παραδοχές,
* Κινδύνων ή αιτιών που μπορούν να προκαλέσουν την καταστροφή του χώρου και της επιχείρησης, καταγραφή επικινδυνότητας εκ του λόγου τούτου,
* Προσωπικό και μέσα για την αντιμετώπιση της έκτακτης ανάγκης,
* Δράσης και άμεση ανταπόκριση μέχρι την άφιξη των αρμόδιων φορέων,
* Προστασίας προσωπικού και ανθρώπινων ζωών (άμεση εκκένωση και διαφυγή),
* Υπευθύνων και καθορισμός δράσεων και καθηκόντων,
* Των σχεδίων με νέα δεδομένα,
* Εκπαίδευση στην εφαρμογή του σχεδίου και ετήσιες ασκήσεις «εκκένωσης των κτιρίων του Πανεπιστημίου»,
* Σχηματική απεικόνιση του Σχεδίου Εκκένωσης σε περίπτωση σεισμού,
* Σχηματική απεικόνιση του Σχεδίου Εκκένωσης σε περίπτωση φωτιάς,
* Σχέδιο Εκκένωσης λόγω φυσικής καταστροφής ή έκτακτης ανάγκης, ανά όροφο της κάθε κτιριακής εγκατάστασης του Πανεπιστημίου,
* Σχέδιο του σημείου συγκέντρωσης και παραμονής του κάθε κτιρίου της σύμβασης,
* Βασικές αρχές σχεδίου εκκένωσης,
* Πληροφοριακά στοιχεία και σχηματική απεικόνιση των αρμοδιοτήτων των εμπλεκόμενων φορέων του Ιδρύματος κατά την διάρκεια εκκένωσης.

**ΠΡΟΓΡΑΜΜΑ ΠΑΡΟΧΗΣ ΤΗΣ ΥΠΗΡΕΣΙΑΣ**

Η παροχή της υπηρεσίας υπολογίστηκε να διαρκέσει συνολικό χρόνο δυο (2) ετών από την υπογραφή της σύμβασης. Τίθεται τμηματική προθεσμία τεσσάρων (4) μηνών από την υπογραφή της σύμβασης, για την παράδοση των συναφών υπηρεσιών και συγκεκριμένα:

- την κατάρτιση-εκπόνηση Σχεδίων Διαφυγής και Διάσωσης,

- την εκπόνηση- επικαιροποίηση Γραπτών Εκτιμήσεων Επαγγελματικού Κινδύνου,

- την σύνταξη Σχεδίων Έκτακτης Ανάγκης (Σ.Ε.Α.), των εγκαταστάσεων που παραπάνω αναφέρονται.

**ΠΡΟΣΔΙΟΡΙΣΜΟΣ ΑΠΑΣΧΟΛΗΣΗΣ ΤΕΧΝΙΚΟΥ ΑΣΦΑΛΕΙΑΣ**

Η παρούσα παράγραφος αφορά την παροχή υπηρεσιών Τεχνικού Ασφαλείας που θα απασχοληθεί διακόσιες είκοσι εννέα ώρες ετησίως, σύμφωνα με την νομοθεσία .

Επισημαίνεται ότι, οι προσδιορισμένες ώρες απασχόλησης του Τεχνικού Ασφαλείας κατά την διάρκεια του κάθε έτους, θα πρέπει να κατανέμονται αναλογικά σε μηνιαία βάση.

Το πρόγραμμα των επισκέψεων θα συμφωνείται από κοινού με τους εδώ συμβαλλόμενους και θα γνωστοποιείται κατά τα προβλεπόμενα στις αρμόδιες Επιθεωρήσεις Εργασίας.

**1. Συνοπτικός Πίνακας προσδιορισμού ωρών ετήσιας απασχόλησης Τ.Α.**

|  |  |  |  |  |
| --- | --- | --- | --- | --- |
| Εργασιακός  Τομέας | Αριθμός εργαζομένων | Κατηγορία  βάσει  επικινδυνότητας | Συντελεστής | Ώρες ετήσιας απασχόλησης |
| Εκπαιδευτικό  & Διοικητικό προσωπικό  (Μόνιμοι, ΙΔΑΧ, Πρώην ΟΣΕ, ΔΕΠ, ΕΤΕΠ, ΕΔΙΠ,  Συνεργάτες με όλες τις συμβάσεις, Δικηγόροι,  κλπ ειδικότητες που απασχολούνται στο Παν. Πελοποννήσου. | **572** | Γ΄ | 0,4 | **229** |

Το προσωπικό που εργάζεται στο πανεπιστήμιο στο σύνολο των κτιρίων, είναι κατανεμημένο σύμφωνα με τον παρακάτω πίνακα:

**2. Πίνακας εργαζομένων Πανεπιστημίου Πελοποννήσου ανά πόλη.**

|  |  |
| --- | --- |
| **Πόλη** | **Αριθμός** |
| ΤΡΙΠΟΛΗ | **111** |
| ΠΑΤΡΑ | **120** |
| ΚΑΛΑΜΑΤΑ | **190** |
| ΚΟΡΙΝΘΟΣ | **60** |
| ΣΠΑΡΤΗ | **48** |
| ΝΑΥΠΛΙΟ | **43** |
|  |  |
| **ΓΕΝΙΚΟ ΣΥΝΟΛΟ** | **572** |

**3. Πίνακας προσδιορισμού ΕΤΗΣΙΑΣ απασχόλησης τεχνικού ασφαλείας ανά περιοχή.**

|  |  |  |
| --- | --- | --- |
| **ΚΤΙΡΙΑΚΕΣ ΕΓΚΑΤΑΣΤΑΣΕΙΣ ΑΝΑ ΠΟΛΗ** | **Αριθμός εργαζομένων διοικητικού προσωπικού (συμπεριλαμβανομένου και του διδακτικού και λοιπού προσωπικού)** | **Ελάχιστος Χρόνος (ώρες ετησίως) Απασχόλησης Τ.Α.** |
| Κτηριακές εγκαταστάσεις των : Κεντρικής Διοίκησης/ Πρυτανείας, Υπηρεσιών Κεντρικής Διοίκησης, Τμήματος Πληροφορικής και Σχολής Οικονομίας Διοίκησης και πληροφορικής, στη πόλη της **Τρίπολης** (5 κτίρια) | 111 | 44,40 |
| Κτιριακές εγκαταστάσεις της Σχολής Ανθρωπιστικών Επιστημών και Πολιτισμικών Σπουδών, Φοιτητική εστία,  Συγκρότημα Αντικάλαμου,  στη πόλη της **Καλαμάτας** (5 κτίρια) | 190 | 76 |
| Κτιριακές εγκαταστάσεις της Σχολής Επιστημών Ανθρώπινης Κίνησης και Ποιότητας Ζωής στη πόλη της **Σπάρτης** (2 κτίρια) | 48 | 19,20 |
| Κτιριακές εγκαταστάσεις της Σχολής Κοινωνικών και Πολιτικών Επιστημών στη πόλη της **Κορίνθου** (3 κτίρια) | 60 | 24 |
| Κτιριακές εγκαταστάσεις της Σχολής της Σχολής Καλών Τεχνών στη πόλη του **Ναυπλίου** (4 κτίρια) | 43 | 17,20 |
| Κτιριακές εγκαταστάσεις (συγκρότημα κτιρίων), Φοιτητικές εστίες, της Σχολής Μηχανικών στη **Πάτρα** (14 κτίρια) | 120 | 48 |
| **Σύνολα:** | **572** | **229** |

**ΠΡΟΕΚΤΙΜΗΣΗ ΑΜΟΙΒΗΣ**

**Α.** **Για την παροχή υπηρεσιών Τεχνικού Ασφαλείας**

Το προσωπικό του Πανεπιστημίου Πελοποννήσου ανήκει στην Γ΄ κατηγορία επικινδυνότητας και οι ετήσιες ώρες του Τεχνικού Ασφαλείας για κάθε εργαζόμενο είναι 0,40.

Αριθμός εργαζομένων στο Πανεπιστήμιο Πελοποννήσου.

**572** εργαζόμενοι,Εκπαιδευτικό & Διοικητικό προσωπικό (μόνιμοι, ΙΔΑΧ, Πρώην ΟΣΕ ,ΔΕΠ, ΕΤΕΠ,ΕΔΙΠ,

Συνεργάτες με όλες τις συμβάσεις, Δικηγόροι, κλπ ειδικότητες που απασχολούνται στο Παν. Πελ/σου).

Απαιτούμενες ώρες παρουσίας του Τεχνικού Ασφαλείας ανά έτος

572 εργαζόμενοι X 0,4**= 229 ώρες**

|  |  |  |  |
| --- | --- | --- | --- |
| **ΠΕΡΙΓΡΑΦΗ** | **ΜΟΝΑΔΑ**  **ΩΡΕΣ/ΑΝΑ ΕΤΟΣ** | **ΤΙΜΗ ΜΟΝΑΔΑΣ**  **(ΕΥΡΩ)** | **ΣΥΝΟΛΟ**  **(ΕΥΡΩ)χωρίς ΦΠΑ** |
| Παροχή υπηρεσιών Τεχνικού Ασφαλείας | 229 | 16,40 | 3.755,60 |

Η ωριαία αποζημίωση του Τεχνικού Ασφαλείας έχει υπολογιστεί με ενδεικτική τιμή αγοράς ως ωριαία αποζημίωση τεχνικού ασφαλείας: 16,40 €.

**Β. Για την παροχή των λοιπών συναφών επιστημονικών υπηρεσιών** η αμοιβή υπολογίσθηκε με βάση την ημερήσια απασχόληση (ανθρωποημέρα) επιστήμονα με εμπειρία μέχρι 10 έτη.

**Προσδιορισμός αμοιβής σύμφωνα με τον (ΚΠΑΜΤΥ)**

**ΚΕΙΜΕΝΗ ΝΟΜΟΘΕΣΙΑ – ΓΕΝΙΚΕΣ ΠΛΗΡΟΦΟΡΙΕΣ** (Υπ. Απ.ΔΝΣγ/32129/Φ.Ν.466/20.7.17)

ΑΡΘΡΟ ΓΕΝ.4 : Αμοιβή μηχανικών ή άλλων επιστημόνων ανάλογα με τον χρόνο απασχόλησης.

i. Η προεκτιμώμενη αμοιβή σε Ευρώ για την παροχή ανεξάρτητων υπηρεσιών μηχανικού ή άλλου επιστήμονα που δεν αφορούν στην εκπόνηση μελέτης αμειβόμενης βάσει ειδικών προβλέψεων του παρόντος υπολογίζεται ανάλογα με το χρόνο απασχόλησης ανά ημέρα ή κλάσμα ημέρας ως εξής:

α- Για επιστήμονα εμπειρίας μέχρι 10 έτη: 300\*τκ

β- Για επιστήμονα εμπειρίας από 10 έως 20 έτη: 450\*τκ

γ- Για επιστήμονα εμπειρίας μεγαλύτερης των 20 ετών: 600\*τκ, όπου τκ είναι ο συντελεστής του άρθρου ΓΕΝ 3.

ii. Οι αποζημιώσεις της παραγράφου 1 νοούνται για απασχόληση εντός ή εκτός έδρας (στο εσωτερικό) περισσότερων της μιας ημερών, ή, σε περίπτωση μίας μόνο ημέρας για απασχόληση πέντε (5) τουλάχιστον ωρών. Για απασχόληση μικρότερη των 5 ωρών, η ωριαία απασχόληση ορίζεται ίση προς το 0,20 των παραπάνω ημερήσιων αποζημιώσεων με ελάχιστη αμοιβή όχι μικρότερη των 150\*τκ. Στην ανωτέρω αμοιβή νοείται ότι περιλαμβάνεται το σύνολο των άμεσων και έμμεσων, γενικών και ειδικών υποστηρικτικών και λειτουργικών δαπανών του.

iii. Η αποζημίωση ανθρωπομήνα νοείται ως αποζημίωση 22 ανθρωποημερών.

Για τον προσδιορισμό της προεκτιμώμενης αμοιβής μελετών και υπηρεσιών για το έτος 2020 (ισχύς από 20-3-2020), ο συντελεστής (τκ) που αναφέρεται στο άρθρο ΓΕΝ.3 του Κανονισμού Προεκτιμώμενων Αμοιβών Μελετών και Υπηρεσιών, έχει τιμή σύμφωνα με την Εγκύκλιο 2/2020 της Γ.Γ. Υπουργείου Υποδομών και Μεταφορών (ΔΝΣ/οικ20641/ΦΝ439.6/19-3-2020), (τκ) = 1,223.

και προσδιορίζεται ως εξής:

|  |  |
| --- | --- |
| Ημερήσια αποζημίωση επιστήμονα εμπειρίας μέχρι 10 ετών = 300\*τκ=  300\*1,223= | 366,90 €/ημέρα |

Προκύπτει ο παρακάτω πίνακας

**ΣΥΓΚΕΝΤΡΩΤΙΚΟΣ ΠΙΝΑΚΑΣ ΑΜΟΙΒΩΝ**

|  |  |  |  |  |  |
| --- | --- | --- | --- | --- | --- |
| ΠΕΡΙΓΡΑΦΗ | ΑΜΟΙΒΗ ΑΝΑ ΩΡΑ | ΑΜΟΙΒΗ ΑΝΘΡΩΠ/ΗΜΕΡΑΣ | ΗΜΕΡΕΣ ΑΠΑΣΧ/ΣΗΣ | ΩΡΕΣ  ΑΠΑΣΧ/ΣΗΣ | ΠΡΟΕΚΤΙΜΩΜΕΝΗ ΑΜΟΙΒΗ (€) |
| Παροχή υπηρεσιών Τεχνικού Ασφαλείας (2020-2021) | 16,40 |  |  | 229 | 3.755,60 |
| Παροχή υπηρεσιών Τεχνικού Ασφαλείας (2021-2022) | 16,40 |  |  | 229 | 3.755,60 |
| Επιστήμονας εμπειρίας μέχρι 10 έτη*. (Κατάρτιση-Εκπόνηση Σχεδίων Διαφυγής και Διάσωσης (Μέγιστος αριθμός τεμαχίων 100)* |  | 366,90 | 13 |  | 4.769,70  (47,697 €/τεμ.) |
| Επιστήμονας εμπειρίας μέχρι 10 έτη *(Εκπόνηση,Επ/ση Γραπτών Εκτιμήσεων Επαγγελματικού Κινδύνου)* |  | 366,90 | 9 |  | 3.302,10 |
| Επιστήμονας εμπειρίας μέχρι 10 έτη *(Σύνταξη Σχεδίων Έκτακτης Ανάγκης (Σ.Ε.Α)* |  | 366,90 | 8 |  | 2.935,20 |
| ΣΥΝΟΛΙΚΗ ΑΠΟΖΗΜΕΙΩΣΗ |  | | | | **18.518,20** |
| ΦΠΑ 24% |  | | | | 4.444,37 |
| **ΣΥΝΟΛΟ** |  | | | | **22.962,57** |

Ο υπολογισμός αυτός της αμοιβής, χρησιμεύει για την προεκτίμηση της συνολικής αμοιβής της σύμβασης, η οποία όμως θεωρείται ότι αμείβεται κατ’ αποκοπή με το ποσό που προέκυψε από τον παραπάνω υπολογισμό.

Εφόσον προκύψουν διαφορές, στις απαιτούμενες ανθρωποημέρες, η συμβατική αμοιβή δεν τροποποιείται, δεδομένου ότι η προσφορά του αναδόχου περιλαμβάνει την κατ΄αποκοπή αμοιβή του για το σύνολο της παροχής της υπηρεσίας και συνεπώς δεν εφαρμόζεται το άρθρο 186 του ν. 4412/2016.

1. **ΧΡΗΜΑΤΟΔΟΤΗΣΗ**

Η χρηματοδότηση της δημόσιας σύμβασης **«Παροχή Υπηρεσιών Τεχνικού Ασφαλείας για τις ανάγκες του Πανεπιστημίου Πελοποννήσου για δύο έτη και λοιπών συναφών Υπηρεσιών»** θα γίνει από τον Τακτικό Προϋπολογισμό του Ιδρύματος και θα ενταχθεί στον Κ.Α.Ε. 0410, 0412

**6. ΔΙΑΔΙΚΑΣΙΑ ΑΝΑΘΕΣΗΣ**

Η ανάθεση της δημόσιας σύμβασης παροχής Τεχνικών και λοιπών Επιστημονικών Υπηρεσιών με τίτλο **«Παροχή Υπηρεσιών Τεχνικού Ασφαλείας για τις ανάγκες του Πανεπιστημίου Πελοποννήσου για δύο έτη και λοιπών συναφών Υπηρεσιών»,** θα γίνει με **Συνοπτικό Διαγωνισμό** με γραπτές σφραγισμένες προσφορές και κριτήριο κατακύρωσης την πλέον συμφέρουσα από οικονομική άποψη προσφορά βάσει τιμής (χαμηλότερη τιμή), προ ΦΠΑ, σύμφωνα με το **άρθρο 117 του Ν.4412/2016**, δεδομένου ότι η εκτιμώμενη αξία της σύμβασης είναι κατώτερη των 60.000,00 € μη συμπεριλαμβανομένου του Φ.Π.Α.

Οι παρεχόμενες υπηρεσίες κατατάσσονται στον ακόλουθο κωδικό του Κοινού Λεξιλογίου δημοσίων συμβάσεων (CPV): 71317200-5 «Υπηρεσίες υγείας και ασφάλειας».

**ΠΡΟΥΠΟΛΟΓΙΣΜΟΣ**

|  |  |  |  |  |  |
| --- | --- | --- | --- | --- | --- |
| **Α/Α** | **Εργασίες/Υπηρεσίες** | **Μονάδα μέτρησης** | **Τιμή Ανά μονάδα**  **(€)** | **Ποσότητα** | **Σύνολα**  **(€)** |
| **Υπηρεσίες 2020-21 (είδος εργασίας)** | | | | | |
| 1 | Υπηρεσίες Τ.Α. | Ώρες | 16,40 | 229 | 3.755,60 |
| 2 | Εκπόνηση σχεδίων διαφυγής και διάσωσης. | Τεμάχια | 47,697 | 100 | 4.769,70 |
| 3 | Εκπόνηση -Επικαιροποίηση Γραπτής Εκτίμησης Επαγγελματικού Κινδύνου. | Τεμάχιο | 3.302,10 | 1 | 3.302,10 |
| 4 | Σύνταξη Σχεδίων Έκτακτης Ανάγκης (Σ.Ε.Α.). | Τεμάχιο | 2.935,20 | 1 | 2.935,20 |
| **Μερικό Σύνολο 2020-21** | | | | | **14.762,60** |
| **Υπηρεσίες 2021-22 (είδος εργασίας)** | | | | | |
| 1 | Υπηρεσίες Τ.Α. | Ώρες | 16,40 | 229 | 3.755,60 |
| 2 | Εκπόνηση σχεδίων διαφυγής και διάσωσης. | τεμάχια | 47,697 | 0 | **0** |
| 3 | Εκπόνηση Γραπτής Εκτίμησης Επαγγελματικού Κινδύνου. | Τεμάχια | 3.302,10 | 0 | **0** |
| 4 | Σύνταξη Σχεδίων Έκτακτης Ανάγκης (Σ.Ε.Α.). | Τεμάχια | 2.935,20 | 0 | **0** |
| **Μερικό Σύνολο 2021-22** | | | | | **3.755,60** |
| **Σύνολα 2020-202022** | | | | | **18.518,20** |
| **Φ.Π.Α. 24%** | | | | | **4.444,37** |
| **ΓΕΝΙΚΟ ΣΥΝΟΛΟ** | | | | | **22.962,57** |

**Τρίπολη, Ιούνιος 2020**

**ΣΥΝΤΑΧΘΗΚΕ Η ΑΝ. ΠΡΟΙΣΤΑΜΕΝΗ Δ.Τ.Υ.**

Παν. Αθανασοπούλου ΣΟΦΙΑ ΣΤΑΥΡΟΠΟΥΛΟΥ

Πολιτικός Μηχανικός Τ.Ε. Πολιτικός Μηχανικός ΠΕ